Drak sa vracia - Chrobák, Dobroslav (Ikar Bratislava, 2013)
Román Drak sa vracia je jedným z troch diel, ktorými sa začína nový edičný rad prinášajúci širokým čitateľským vrstvám najhodnotnejšie diela slovenskej medzivojnovej prózy (popri ňom vyjdú diela Tri gaštanové kone a Švantnerova Dáma). Román má všetky predpoklady zaujať čitateľa aj sedemdesiat rokov po svojom vzniku. Pútavý a nie vždy celkom jasný dej, ľúbostná zápletka, nečakané peripetie, tajomstvom opradená titulná postava, pozorne štylizovaný jazykový prejav a nezakrytá romanesknosť príbehu, v epilógu posunutá až do polohy legendy či mýtu, to všetko je nielen charakteristickým znakom slovenského naturizmu, ale aj dobrého románového čítania vo všeobecnosti.
Keywords: klasická literatúra -- román